Author: Fečo Jozef
Last saved by: Benová Timea
Company: MP SR

Predkladacia správa

Ministerstvo pôdohospodárstva a rozvoja vidieka Slovenskej republiky vypracovalo návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov podľa Plánu legislatívnych úloh vlády Slovenskej republiky na rok 2013.
Predložený návrh zákona reaguje na prebiehajúci legislatívny proces v Európskej Únii vo vzťahu k  realizácii Spoločnej poľnohospodárskej politiky, na jej novú legislatívu, a v jej intenciách zavádzať nové podporné systémy.
Predložený návrh zákona upravuje podmienky a kritéria na poskytovanie podpory v pôdohospodárstve. Zdokonaľuje proces pôsobnosti správnych orgánov pri zabezpečovaní konania o schvaľovaní žiadostí o podporu
Cieľom návrhu zákona je odstrániť nedostatky, ktoré sa prejavili pri aplikácii zákona v praxi.
Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná.
Návrh zákona nebude mať negatívny vplyv na verejné financie a štátny rozpočet, na rozpočty obcí a rozpočty vyšších územných celkov, na hospodárenie obyvateľstva, na informatizáciu spoločnosti, na zamestnanosť na sociálnu exklúziu, rovnosť príležitostí a rodovú rovnosť, na životné prostredie a  na podnikateľské prostredie.
Návrh zákona bol predmetom medzirezortného pripomienkového konania. Na rokovanie Hospodárskej a sociálnej rady Slovenskej republiky sa navrhovaný zákon predkladá bez rozporov.